ఇంట్లో ఇల్లాలు వంటింట్లో ప్రియురాలు

ఇంట్లో ఇల్లాలు వంటింట్లో ప్రియురాలు,1996 లోశ్రీ దుర్గాఆర్ట్స్ బ్యానర్ పై కె.ఎల్.నారాయణ నిర్మించిన ఈ చిత్రానికి ఇ.వి.వి.సత్యనారాయణ దర్శకత్వం వహించారు.దగ్గుబాటివెంకటేష్,సౌందర్య, వినీత ముఖ్య పాత్రలు పోషించారు.సంగీతం కోటి సమకూర్చారు .
చిత్ర కథ
వెంకటేష్, సౌందర్యలకు పిల్లలు కలుగరు. సౌందర్యలో ఉన్న లోపాన్ని కప్పిపెట్టి వెంకటేష్ సర్దుకు వస్తుంటాడు. ఒకమారు వెంకటేష్ నేపాల్ కు వెళ్ళినపుడు చిత్రమైన పరిస్థితులలో చిక్కుకొని మరో అమ్మాయిని పెళ్ళి చేసుకొంటాడు. ఆమెకు ఒక మగపిల్లవాడు కూడా పుడతాడు. ఆ పిల్లవాడినే వెంకటేష్ దత్తతకు ఇంటికి తెస్తాడు. కాని వెంకటేష్ తండ్రి కోట శ్రీనివాసరావుకు అసలు సంగతి తెలిసి ఆ నేపాలి అమ్మాయి(వినీత)ని తన వూరికి తెస్తాడు. ఆ అమ్మాయే వంట మనిషిగా వెంకటేష్, సౌందర్యల వద్ద చేరుతుంది. ఇక కథ ఇంకా అనేక మలుపులు తిరుగుతుంది.

 పాటలు 
పాటల రచయిత: సామవేదం షణ్ముఖశర్మ 
 బోల్ .. బోల్ .. ముత్యాలే - ఎస్.పి., సుజాత
 ప్రియురాలే ప్రేమగా - ఎస్.పి., చిత్ర
 పాపరో .. పాప్.. పాప్ - మనో, సంగీత
 అమ్మనే అయ్యనురా - చిత్ర 
 ఓ లక్ష్మీ తిమ్మిరెక్కిందే , మనో
 చిలకతో మజా, ఎస్ పి బాలసుబ్రహ్మణ్యం, కె ఎస్ చిత్ర. 

 తారాగణం 

 వెంకటేష్_శ్రీరామ్ 
 సౌందర్య_సీత 
 వినీత_మనీషా, శ్రీరామ్ రెండవ భార్య 
 కోట శ్రీనివాసరావు_శ్రీరామ్ తండ్రి 
 కన్నెగంటి బ్రహ్మానందం_గిరి, శ్రీరామ్ స్నేహితుడు 
 మల్లిఖార్జునరావు_ఈరినాయుడు , నేపాల్ లో తెలుగు వాడు 
 బాబు మోహన్_శ్రీరామ్ కంపెనీ నేపాల్ బ్రాంచి మేనేజర్ 
 ఎ.వి.ఎస్(ఆమంచి వెంకట సుబ్రహ్మణ్యం)_డాక్టర్ అమరం 
 అనంత్_డాక్టర్ అమరం కాంపౌండర్ 
 మాస్టర్ నాగ్ అన్వేష్_మనీషా, శ్రీరామ్ కొడుకు.

 సాంకేతిక వర్గం 
దర్శకుడు: ఇ . వి.వి సత్యనారాయణ 

నిర్మాణ సంస్థ: శ్రీ దుర్గా ఆర్ట్స్ 

నిర్మాత: కె.ఎల్.నారాయణ 

కథ: కె.భాగ్యరాజా 

మాటలు: ఇసుకపల్లి మోహన రావు  

పాటలు: సామవేదం షణ్ముఖశర్మ  

నేపథ్య గానం: ఎస్ పి బాలసుబ్రహ్మణ్యం, చిత్ర, మనో, సుజాత, సంగీత 

సంగీతం: కోటి 

సమర్పణ,ఫోటోగ్రఫీ: ఎస్.గోపాలరెడ్డి 

డ్యాన్స్: తారాప్రసాద్ 

ఆర్ట్: అశోక్ కుమార్ 

విడుదల:1996 మే 22.

మూలాలు

వర్గం:కోట శ్రీనివాసరావు నటించిన సినిమాలు